Diari Oficial de la Generalitat Valenciana


Sumari del DOGV 5517, del 22-05-2007 (2007/6035)

ORDE de 18 d'abril de 2007, de la conselleria de Cultura, Educació i Esport per la qual es modifica l'autorització al Centre Professional de Música Instituto Musical Giner de València, per a poder impartir les ensenyances de grau elemental i mitjà de l'especialitat instrumental d'arpa..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6035


Data del document
:   18-04-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * música
    * centre d'ensenyament
    * educació artística

ORDE de 18 d'abril de 2007, de la conselleria de Cultura, Educació i Esport per la qual es modifica l'autorització al Centre Professional de Música Instituto Musical Giner de València, per a poder impartir les ensenyances de grau elemental i mitjà de l'especialitat instrumental d'arpa.. [2007/6035]  
L'expedient ha sigut iniciat pel representant de la titularitat del Centre Professional de Música Instituto Musical Giner, número de codi 24917495, siti en el carrer Guillem de Castro, núm.73, de València, en sol·licitud d'autorització per a impartir el grau elemental i mitjà de l'especialitat instrumental d'arpa.  
Per Orde de la conselleria de Cultura i Educació de 17 de desembre del 2001 (DOGV 16.01.2002), es va reclassificar el centre autoritzat de música Instituto Musical Giner com a Centre Professional de Música per a impartir les especialitats instrumentals de grau elemental i mitjà de: piano, guitarra, viola, violí, violoncel, contrabaix, flauta travessera, clarinet i saxòfon; a més de l'especialitat de grau mitjà de cant. I se li van autoritzar 200 llocs escolars per al grau elemental i 180 llocs escolars per al grau mitjà.  
Per Orde de la conselleria de Cultura, Educació i Esport, de 4 de novembre del 2004 (DOGV 10.12.2004), es va autoritzar l'ampliació d'ensenyances musicals en els graus elemental i mitjà de: fagot, oboé, percussió, trompa i trompeta.  
Vist l'informe favorable del Servici Central de la Inspecció Educativa, es desprén que la titulació i programació presentada per a impartir l'ensenyança sol·licitada s'ajusten al que s'establix en la legislació vigent aplicable.   
Vista la Llei Orgànica 8/1985, de 3 de juliol (BOE de 04/07/85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04/05/06); el Reial Decret 389/1992, de 15 d'abril (BOE de 28/04/92), pel que s'establixen els requisits mínims dels centres que impartisquen ensenyances artístiques i el Reial Decret 321/1994, de 25 de febrer (BOE de 06/04/94), sobre autoritzacions a centres docents privats per a impartir ensenyances artístiques.   
En exercici de les atribucions conferides per l'article 35 de la Llei 5/1983, de 30 de desembre, del Consell,  
ORDENE  
Primer  
Autoritzar al centre següent l'ampliació de les seues ensenyances en els termes que s'especifiquen:  
Centre: Centre Professional de Música Instituto Musical Giner   
Titular: Societat Coral el Micalet  
Domicili: c/ Guillem de Castro, núm.73  
Localitat: València (46415)  
Província: València  
Codi: 48476448  
S'autoritza l'ensenyança musical de grau elemental i mitjà de l'especialitat instrumental d'arpa.  
El centre impartirà a més les ensenyances que se li van autoritzar per les ordes anteriorment citades, sense variació del nombre de llocs escolars autoritzats per al grau elemental i el grau mitjà.  
Segon  
Qualsevol modificació dels termes d'esta orde requerirà la preceptiva autorització de l'administració educativa.  
DISPOSICIÓ ADDICIONAL ÚNICA  
La present orde es publicarà en el Diari Oficial de la Comunitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.  
ORDE de 18 d'abril de 2007, de la conselleria de Cultura, Educació i Esport per la qual es modifica l'autorització al Centre Professional de Música Instituto Musical Giner de València, per a poder impartir les ensenyances de grau elemental i mitjà de l'especialitat instrumental d'arpa. [2007/6035]Conselleria de Cultura, Educació i EsportDISPOSICIÓ FINAL ÚNICA  
De conformitat amb el que disposa l'article 8.1 del Reial Decret 332/1992, la present autorització tindrà efectes a partir del curs escolar immediatament següent al de la data de la present orde.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 18 d'abril de 2007  
El conseller de Cultura, Educació i Esport  
ALEJANDRO FONT DE MORA TURÓN